laion/Wikipedia-Exotic huggingface dataset:
Jäähiid

Jäähiid on hiiglaslik planeet, mis koosneb peamiselt vesinikust ja heeliumist raskematest elementidest, nagu hapnik, süsinik, lämmastik ja väävel. Päikesesüsteemis on kaks jäähiiglast: Uraan ja Neptuun. Astrofüüsikas ja planetoloogias nimetatakse jääks lenduvaid keemilisi ühendeid, mille külmumispunkt on üle 100 K, nagu vesi, ammoniaak või metaan, mille külmumistemperatuurid on vastavalt 273 K (0°C), 195 K (−78°C) ja 91 K (−182°C). 1990. aastatel tehti kindlaks, et Uraan ja Neptuun on eraldiseisev hiidplaneetide klass, mis on eraldiseisev teistest hiidplaneetidest Jupiterist ja Saturnist, mis on valdavalt vesinikust ja heeliumist koosnevad gaasihiiud. Kuna jäähiidudel puuduvad täpselt määratletud tahked pealispinnad, koosnevad need peamiselt gaasidest ja vedelikest. Jäähiidude koostisosad olid planeetide tekkimisel tahked ained, kui need kas otseselt jää kujul või veejäässe kinni jäid. Tänapäeval on Uraanis ja Neptuunis väga vähe vett jää kujul alles. Selle asemel eksisteerib vesi peamiselt ülekriitilise fluidumina. Uraan ja Neptuun koosnevad massilt vaid umbes 20 % jagu vesinikust ja heeliumist, võrreldes Päikesesüsteemi gaasihiiglaste Jupiteri ja Saturniga, mille massist on üle 90% vesinik ja heelium. "Glossary term: Ice Giant". Office of Astronomy for Education. Vaadatud 10. märtsil 2024. "Why do astronomers call Uranus and Neptune ice giants?". Astronomy.com. Vaadatud 10. märtsil 2024.
Marcus Tavernier

Marcus Joseph Tavernier (sündinud 22. märtsil 1999 Leedsis) on Inglismaa jalgpallur, kes mängib poolkaitsjana Inglismaa Premier League'i klubis AFC Bournemouth. 2013. aastal siirdus ta Newcastle Unitedist Middlesbrough' noortesüsteemi. Middlesbrough' põhimeeskonnas debüteeris ta 22. augustil 2017 EFL Cup'i mängus Scunthorpe Unitedi vastu. Samal hooajal debüteeris ta ka Inglismaa esiliigas, kus lõi esimese värava 5. novembril 2017 mängus Sunderlandi vastu. Hooaja 2017/18 teises pooles oli ta Middlesbrough'st laenul Inglismaa tugevuselt kolmanda liiga klubis Milton Keynes Dons. 2022. aasta augustis liitus ta viieaastase lepingu alusel Bournemouthiga. Inglismaa kõrgliigas debüteeris ta hooaja avamängus 6. augustil 2022 Aston Villa vastu. Esimese värava lõi ta Inglismaa kõrgliigas 5. novembril 2022 mängus Leeds Unitedi vastu. Hooajal 2022/23 lõi ta Inglismaa kõrgliigas kokku viis väravat. Aastatel 2017–2019 mängis Tavernier Inglismaa noortekoondistes. Tema vanem vend James Tavernier mängib Šotimaa kõrgliigaklubis Rangers. "Middlesbrough 1–0 Sunderland". BBC Sport. Vaadatud 5. novembril 2017. "Cherries seal deal for highly-rated Tavernier". AFCB. August 2022. Vaadatud 1. augustil 2022. https://int.soccerway.com/players/marcus-tavernier/423982/ (vaadatud 10.3.2024) Shaw, Dominic (3. oktoober 2017). "Rangers defender James Tavernier's words of advice for younger brother Marcus at Middlesbrough". Gazette Live. Vaadatud 16. oktoobril 2017. Marcus Tavernier AFC Bournemouthi kodulehel
Sandlipuu

Sandlipuu (Santalum L.) on poolparasiitsete igihaljaste lehtpuude ja põõsaste perekond, mille tuntuim liik on valge sandlipuu. Teadaolevalt kasvab sandlipuid 25 liiki Kagu-Aasiast Austraaliani (austraalia sandlipuu) ja Hawaii saarteni (havai sandlipuu). Valgest sandlipuust saadakse hinnatud väärispuitu – valget sandlipuitu. Punakaspruuni sandlipuu lülipuidust ja juurtest saadavat meeldiva lõhnalist väärtuslikku eeterlikku sandliõli kasutatakse parfümeerias ja meditsiinis.
Nida jõgi

Nida on jõgi Poolas Väike-Poola vojevoodkonnas, Wisła vasakpoolne lisajõgi. Jõgi saab algus kahe jõe ühinemisel Chęciny lähistel. Suubub Wisła jõkke Nowy Korczyni linna lähistel. Nida jõe pikkus on 151 km, valgala pindala 3865 km². Jõesäng on kitsamas kohas 6 meetri laiune ja kõige laiemas kohas, mis on Motkowice küla juures, 79 meetri laiune. Jõe sügavus jääb vahemikku 0,4 kuni 2,6 meetrit. Nida lisajõed on Brzeźnica, Mierzawa ja Maskalis. Suuremad jõeäärsed asulad on Sobków, Pińczów, Chroberz, Wiślica, Nowy Korczyn. Nida jõgi on Poola üks soojemaid, suvel ulatub veetemperatuur 27 °C-ni  Nida jõgi – pildid, videod ja helifailid Wikimedia Commonsis
Ashley Moloney

Ashley Moloney (sündinud 10. märtsil 2000) on Austraalia kümnevõistleja. 2015. aastal võitis ta 15-aastasena U16 Australian All Schools võistlused kõrgushüppes tulemusega 2.00. 2016. aasta septembris saavutas ta noorte vahenditega kümnevõistluses tulemuse 7328 punkti. Moloney püstitas 2017. aastal Austraalia ja Okeaania U18 kümnevõistluse rekordi 7559 punktiga. Juunioride kergejõustiku maailmameistrivõistlustel Tamperes 2018. aastal tuli ta maailmameistriks (juunioride vahendid) uue võistluste rekordiga 8190 punkti (eelmise rekordi omanik oli Niklas Kaul 8162 punktiga). 2019. aasta keskel toimunud Austraalia ja Okeaania meistrivõistlustel kogus Moloney meeste vahenditega 8103 punkti, mis andis lootuse pääseda 2020. aasta suveolümpiamängudele. Kuigi 2020. aasta alguses sai ta vigastada, lükkusid koroonapandeemia tõttu 2020. aasta suveolümpiamängud Tōkyōs edasi ning Moloney jõudis täita 2020. aasta lõpus olümpia kvalifikatsiooninormi, saavutades Brisbane'i võistlustel esikoha 8492 punktiga, mis oli uus Austraalia ja Okeaania kümnevõistluse rekord. Avapäeva summa 4613 punkti oli kõigi aegade avapäevade võrdluses 12. tulemus. Moloney võitis 2020. aasta suveolümpiamängudel (5. augustil 2021) pronksmedali, olles esimene Austraalia kümnevõistleja, kes on olümpial medali saanud. Ta parandas veelgi Okeaania ja Austraalia rekordit, viies selle 8649 punktini, mis on kõigi aegade 30. tulemus. Moloney osales 2022. aasta kergejõustiku sisemaailmameistrivõistlustel Belgradis meeste seitsmevõistluses, kus ta saavutas 3. koha 6344 punktiga, mis on Austraalia ja Okeaania rekord ja kõigi aegade kõrgeim kolmanda koha tulemus seitsmevõistluses (samas arvestuses järgneb Johannes Erm 2024. aastal kogutud 6340 punktiga). Kümnevõistlus – 8649 punkti, 5. august 2021, Tōkyō Seitsmevõistlus – 6344 punkti, 19. märts 2022, Belgrad Väljas Allikas: Rahvusvaheline Kergejõustikuliit Hiljuti kümnevõistluses vägeva tulemusega nime teinud tulevikutalent on taas tegemas korralikku võistlust. sport.delfi.ee, 15. aprill 2021. Decathlon men. Ashley Moloney. World Athletics. Götzises ületati Erki Noole peaaegu 26 aastat püsinud rekord. sport.postimees.ee, 27. mai 2023.
Dunajec

Dunajec on jõgi Slovakkias ja Poolas, Wisła parempoolne lisajõgi. Jõgi saab alguse Czarny Dunajeci ja Biały Dunajeci ühinemisel Nowy Targi linna lähistel ja suubub Wisła jõkke Opatowieci linna lähistel. Kulgedes Tatrates moodustab osa looduslikust Slovakkia-Poola riigipiirist. Dunajeci pikkus on 251 km, valgala pindala 6804 km². Dunajeci suurim lisajõgi on Popradi jõgi. Jõeäärsed asulad on Spišská Stará Ves, Majere, Lechnica, Červený Kláštor, Lesnica, Nowy Targ, Maniowy, Czorsztyn, Szczawnica, Krościenko nad Dunajcem, Łącko, Stary Sącz, Nowy Sącz, Gródek nad Dunajcem, Czchów, Zakliczyn, Wojnicz, Tarnów, Żabno. "Dunajec River". Britannica.com. Vaadatud 10. märtsil 2024.  Dunajec – pildid, videod ja helifailid Wikimedia Commonsis
Palma Soriano

Palma Soriano on linn Kuuba kaguosas Santiago de Cuba provintsis. Palma Soriano asub Cauto jõe ääres, provintsikeskusest Santiago de Cubast ligikaudu 26 km loodes. Palma Soriano on asutatud 1775. aastal. 2022. INDICADORES DEMOGRÁFICOS DE CUBA Y SUS TERRITORIOS 2022. Palma Soriano: orígenes de la ciudad del Cauto Cubanet, 19. november 2023. Vaadatud 10. märtsil 2024
Antanas Bagdonavičius

Antanas Bagdonavičius (15. juuni 1938 Bobėnai – 9. märts 2024 Vilnius) oli leedu sõudja ja sõudmistreener. Aastatel 1960–1968 kuulus Nõukogude Liidu koondisse. Ta lõpetas 1963. aastal Vilniuse Ülikooli. Antanas Bagdonavičius osales kolmedel olümpiamängudel. 1960. aasta suveolümpiamängudel Roomas võitis ta roolijaga kahepaadil hõbemedali ja 1968. aasta suveolümpiamängudel Méxicos roolijaga kaheksapaadil pronksmedali. 1964. aasta suveolümpiamängudel Tōkyōs võitis ta roolijaga kaheksapaadil viienda koha. Sõudmise maailmameistrivõistlustelt võitis ta kaks hõbemedalit (1962, 1966) ja Euroopa meistrivõistlustelt kolm kuldmedalit (1961, 1965, 1967) ja kaks hõbemedalit (1963, 1964). Pärast sportlaskarjääri lõppu töötas sõudmistreeneri ja kohtunikuna. 1965 – NSV Liidu teeneline meistersportlane "Antanas Bagdonavičius. Biographical information". Olympedia.org. Vaadatud 10. märtsil 2024. Antanas Bagdonavičius veebisaidil Olympedia (inglise)
Reichenau an der Rax

Reichenau an der Rax on vald (Marktgemeinde) Austrias Alam-Austria liidumaal Neunkircheni ringkonnas. See asub Raxi mäestiku jalamil Schwarza jõe ääres. Reichenau linnust on esmakordselt mainitud 1256. aasta ürikus. Hertsog Otto IV Rõõmus, kes rajas 1327. aastal Neubergi kloostri, omandas 1333. aastal Reichenau ja andis selle kloostrile. Algsest maagikaevandus- ja metsanduspiirkonnast Reichenaust sai oma maalilise asukoha tõttu 19. sajandil Viini aadli suvekuurort. 1854. aastast alates soodustas piirkonna arengut otsustavalt Semmeringi raudtee avamine koos raudteejaamaga naabruses Payerbachis, mis on osa Austria Lõunaraudteest (Südbahn) Viini Südbahnhofist Triesteni. Reichenau ühendati otse Payerbachiga 1926. aastal Höllentalbahni kitsarööpmelise raudtee kaudu, samal ajal avati Raxseilbahn, vanim õhutramm Austrias. 1873. aastal ehitati joogivee torujuhe Viini, et varustada Austria-Ungari pealinna Raxi mäestikuveega. 1872. aastal lasi Austria ertshertsog Karl Ludwig püstitada oma lemmikjahimaade lähedusse Heinrich von Fersteli plaanide kohaselt Villa Wartholzi residentsi. 1889. aastal järgnes Nathaniel Meyer von Rothschild Hinterleiteni palee ehitamisega. Ta aga ei veetnud Reichenaus palju aega ja kinkis varsti pärast seda palee veteranide sihtasutusele, samal ajal kui Villa Wartholz jäi Habsburgide perekonna, eriti Karli ja tema naise Zita asukohaks; nende esimene poeg Otto sündis ja ristiti seal ning kui Karlist sai Austria keiser, oli Villa Wartholz aastatel 1917-1918 tema suveresidents. Reichenau oli ka kirjanik Heimito von Dodereri suvine pelgupaik, kus ta kirjutas suure osa oma romaanist Die Strudlhofstiege. Preester Heinrich Maier, natside ajal suurejoonelise Austria vastupanurühma juht, oli 1930. aastatel Reichenaus kaplan. Tema väga edukas katoliiklik vastupanurühm andis väga edukalt liitlastele edasi V-1, V-2 rakettide, Tiger tankide ja lennukite (Messerschmitt Bf 109, Messerschmitt Me 163 Komet jne.) plaane ja tootmisrajatisi. See võimaldas liitlastel sihikule võtta otsustavaid relvavabrikuid ja kaitsta elamupiirkondi. Otto von Habsburg, Habsburgide perepea aastatel 1922-2006, sünnikoht Villa Wartholz Reichenaus (20. novembril 1912). Theodor Herzl suri Edlachis, mis on küla Reichenau an der Raxis. Südbahni raudteeliini kõrval pääseb Reichenausse mööda Gloggnitzist kulgevat liidumaanteed B27 Höllental Straße ja kiirteed S6 Semmering Schnellstraße Rohr im Gebirgesse. Hirschwang - Villa Schoeller Hirschwang-Reichenau Höllentali raudtee Thalhofi maantee lähedal Villa Wartholz Teater Schlösschen Thalhofi maantee ääres Thalhofi maantee - vaade Feuchteri orgu Pastoraat, endine Villa Doringer Höllentali raudtee operatiivhoone Reichenau loss Wartholzi rist Keisri fontään Raxi köisraudtee orujaam Raxi köisraudtee tipujaam restoraniga Waldhütte Villa Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Guanajay

Guanajay on linn Kuuba lääneosas Artemisa provintsis. Guanajay asub Havannast ligikaudu 40 km lääneedelas. Guanajay on asutatud 1650. aastal. Linnaõigused sai Guanajay 1862. aastal. Historia del municipio Guanajay (provincia Artemisa) EcuRed. Vaadatud 10. märtsil 2024
Tartu Majaomanikkude Pank

Tartu Majaomanikkude Pank oli 1923. aastal Tartu Majaomanikkude Ühingu asutatud pank, mille peamiseks eesmärgiks seati majaomanikele laenude andmine (majade remondiks jms). Tartu Majaomanikkude Pank alustas tegevus 15. mail 1923 aastal. 1926. aastal ostis pank Suurturul neljakordse kivimaja (praegune aadress Raekoja plats 7, hävis Teises maailmasõjas), kus avati panga kontor. 1926. aasta lõpuks olid hoiused kasvanud üle 90 miljoni marga ning laene oli väljastatud peaaegu sama palju. Ühistupangal oli 1926. aastal ligi 1500 liiget. 1923.–1926. aastal olid panga nõukogu liikmeteks Tartu mööblitööstur ja sadulsepp Johan Busch, Tartu poliitik Paul Ingermann, Viljandi ja Tartu ettevõtja Karl Reinhold (1885–1949), ettevõtja Karl Piirand (1872–1964), J. Toom, J. Villem, A. Ehrlich, O. Lina. Alates 1925. aastast juhtis panka Saaremaalt pärit ettevõtja Oskar Friedrich Allik (1884–1949) ning juhatuses töötasid Julius Lill, kaitseliidu ja kirikutegelane Johan Aavik (1871–1940), Tartu linnavolinikud Mihkel Massakas (1874–1941) ning ametnik ja ettevõtja August Kullam (1889–1969), seltsitegelane Eduard Hold-Neumann (1874–1940), ettevõtja Mihkel Pärn. Tamman, A (1927). "Tartu panga-asjandus". Tartu. Tartu linna-uurimise toimkonna korraldatud ja toimetatud. Tartu: Tartu linna väljaanne: 544. "Tartu Majaomanikkude Panga maja Suurel-Turul". Vaadatud 10.03.2024. "Tartu Majaomanikkude Panga hoone Suurturg 7". Vaadatud 10.03.2024. "Tartu Majaomanikkude Panga 1926. aasta aruanne ning 1927. aasta tulude ja kulude eelarve. Oskar Johannes Ottase arhiiv (1883-1967)". Vaadatud 10.03.2024. "Tartu Majaomanikkude Pank". Ühistegelised Uudised. Nr 24. 18. juuni 1927. Lk 8. "Tartu Majaomanikkude Panga Nõukogu 1923–1926.a". Vaadatud 10.03.2024. "Oskar* Friedrich Allik / Hallik". Geni.com. Vaadatud 10.03.2014. "August* Theodor Kullam". Vaadatud 11.03.2024. "Tartu Majaomanikkude Panga Juhatus 1923–1926.a". Vaadatud 10.03.2024.
Vermut

Vermut ehk koirohuvein on aperitiiv. Koirohi mõjub vermuti liigsel tarbimisel mürgina[viide?]. Nii võivad tekkida lihaste krambid, peavalu ja isegi pöördumatud ajukahjustused. Vermutid jagatakse magusaks ja kuivaks vermutiks.
Cabaiguán

Cabaiguán on linn Kuuba keskosas, Sancti Spírituse provintsis. Cabaiguán asub provintsikeskusest Sancti Spíritusest ligikaudu 17 km põhjas. Cabaiguán on asutatud 1894. aastal, linnaõigused sai 1926. aastal. El Municipio de Cabaiguán Guije.com Vaadatud 10. märtsil 2024
Eugène Bourdon

Eugène Bourdon (8. aprill 1808 Pariis – 29. september 1884 Pariis) oli prantsuse kellassepp ja leiutaja. Ta on Bourdoni manomeetri leiutaja, millele sai patendi 1849. aastal. Bourdon oli kaupmehe poeg. Pärast isa surma 1830. aastal töötas Bourdon kaks aastat optikapoes ja asutas 1832. aastal oma töökoja, kus valmistas väikesi aurumasinaid. Tema peamine panus on aparatuuri konstrueerimine ja tema kõige olulisem leiutis on Bourdoni manomeeter – mehaaniline manomeeter vedelike ja gaaside rõhu mõõtmiseks, mille tööelemendiks on C-kujuliseks painutatud elliptilise ristlõikega metalltoru. 18. juunil 1849 saadud patendis kirjeldab Bourdon seda kui elavhõbedata manomeetrit. Bourdoni manomeeter on oma lihtsuse, lineaarsuse ja mõõtmistäpsuse tõttu üks kõige levinumaid manomeetritüüpe. Bourdon töötas oma töökojas kuni 1872. aastani, mil tema pojad võtsid firma juhtimise üle. Bourdon jätkas mitmesuguste mõõteseadmete arendamist ka pensionipõlves. Suri 29. septembril 1884 Pariisis ja on maetud Père-Lachaise'i kalmistule. "Bourdon, Eugène." Complete Dictionary of Scientific Biography.
Wda jõgi

Wda on jõgi Poolas Pomorze ja Kujawy-Pomorze vojevoodkonnas, Wisła vasakpoolne lisajõgi. Wda jõgi saab alguse Krężno järve allikast ja suubub Wisła jõkke Świecie linna lähistel. Kulgedes läbib mitut järve, millest üks on Wdzydze järv samanimelises rahvuspargis. Jõe pikkus on 198 km, valgala pindala 2325 km². Jõeäärsed asulad on Lipusz, Borsk, Wojtal, Czarna Woda, Wda, Błędno, Tleń, Żur, Świecie. Wda jõgi on populaarne kanuumatkajate seas.  Wda jõgi – pildid, videod ja helifailid Wikimedia Commonsis
Vadõm Filaškin

Vadõm Filaškin (ukraina keeles Вадим Сергійович Філашкін; sündinud 14. juunil 1975 Arbuzõnkas Mõkolajivi oblastis) on Ukraina riigitegelane. Ta on 27. detsembrist 2023 Donetski oblasti sõjaväelis-tsiviilvalitsuse juht. Ta omandas kõrghariduse Mõkolajivi Riiklikus Pedagoogikaülikoolis, erialal "Pedagoogika ja keskhariduse meetodid. Kehakultuur ja ajateenistuse eelõpe". Seejärel, aastal 2008, lõpetas ta juristina Ukraina Riikliku Sisekaitseakadeemia. Novembrist 2015 kuni augustini 2016 oli ta Donetski oblastis riikliku politsei peadirektoraadi ülema asetäitja. Veebruarist 2019 kuni 27. detsembrini 2023 oli ta Donetski oblasti osariigi administratsiooni juhi asetäitja. Alates 27. detsembrist 2023 on ta Donetski oblasti osariigi administratsiooni juht — Donetski oblasti sõjaväelis-tsiviilvalitsuse juht.
Jonathan Tah

Jonathan Glao Tah (sündinud 11. veebruaril 1996 Hamburgis) on Saksamaa jalgpallur, kes mängib keskkaitsjana Saksamaa kõrgliigaklubis Leverkuseni Bayer ja Saksamaa jalgpallikoondises. Ta alustas jalgpalli mängimist kodulinna Hamburgi klubides. 2009. aastal liitus ta klubiga Hamburger SV, mille põhimeeskonnas debüteeris ta Saksamaa kõrgliigas 2013. aasta septembris. Hooajal 2014/15 oli ta Hamburgerist laenul Saksamaa esiliigaklubis Düsseldorfi Fortuna. 2015. aasta juulis siirdus ta 7,5 miljoni euro eest Leverkuseni Bayeri, kellega sõlmis viieaastase lepingu. Leverkuseniga on ta lepingut pikendanud veel 2018. ja 2021. aastal. Aastatel 2011–2019 mängis Tah Saksamaa noortekoondistes. 2019. aastal saavutas ta Saksamaa kuni 21-aastaste koondisega Euroopa omavanuste meistrivõistlustel teise koha. Saksamaa jalgpallikoondises tegi ta debüüdi 26. märtsil 2016 sõprusmängus Inglismaa vastu. Ta kuulus Saksamaa koondisse 2016. aasta Euroopa meistrivõistlustel, kuhu valiti Antonio Rüdigeri asendjaks. Üheski mängus ta Euroopa meistrivõistlustel aga väljakule ei pääsenud. Tema ema on sakslanna ja isa Elevandiluuranniku päritolu. "Tah joins Bayer Leverkusen from Hamburg". Vaadatud 16. juulil 2015. "Jonathan Tah signs Bayer Leverkusen contract extension through 2022-23". 26. veebruar 2018. Vaadatud 16. aprillil 2018. "Leverkusen confirm that Tah's release clause has expired". Bundesliga News. 11. juuli 2023. Vaadatud 13. novembril 2023. Jonathan Tah - National Team. transfermarkt.com. Vaadatud 10.03.2024 "Jonathan Tah, Leverkusen's defensive 'battleship'". Bundesliga. Vaadatud 12. juunil 2020.
Aerofoobia

Aerofoobia on hirm õhuvoolu (tõmbetuule), ka lendamise ees, kartuses midagi kahjulikku sisse hingata või alla neelata. Foobiate loend
Exequiel Palacios

Exequiel Alejandro Palacios (sündinud 5. oktoobril 1998 Famaillás) on Argentina jalgpallur, kes mängib kaitsva poolkaitsjana Saksamaa kõrgliigaklubis Leverkuseni Bayer ja Argentina jalgpallikoondises. Ta alustas klubikarjääri Argentina klubis River Plate, mille meeskonnas debüteeris ta Argentina kõrgliigas 8. novembril 2015 mängus Newell's Old Boysi vastu. Klubi põhimeeskonnas hakkas ta rohkem mänguaega saama hooajal 2016/17. 2018. aastal võitis ta River Plate'iga Lõuna-Ameerika klubide meistrisarja Copa Libertadorese ning 2019. aastal Argentina karikavõistlused ja Lõuna-Ameerika superkarika. 2020. aasta jaanuaris liitus ta viie ja poole aasta pikkuse lepingu alusel Leverkuseni Bayeriga. Saksamaa kõrgliigas lõi ta esimese värava 23. aprillil 2022 mängus Greuther Fürthi vastu. Argentina jalgpallikoondises debüteeris Palacios 8. septembril 2018 sõprusmängus Guatemala vastu. 2021. aastal võitis ta Argentina koondisega Copa América ning tuli 2022. aastal maailmameistriks. River Plate Copa Argentina: 2018–19 Copa Libertadores: 2018 Recopa Sudamericana: 2019 Argentiina Maailmameistrivõistlused: 2022 Copa América: 2021 "Bayer 04 sign Exequiel Palacios". Bayer Leverkusen. 16. detsember 2019. Vaadatud 16. detsembril 2019.
Ramsey Clark

William Ramsey Clark (18. detsember 1927 Dallas, Texas – 9. aprill 2021 New York) oli USA jurist ja poliitik. Tema isa Tom C. Clark oli samuti jurist ja aastatel 1945–1949 Ameerika Ühendriikide justiitsminister. Aastatel 1944–1945 teenis Clark merejalaväes. 1949. aastal lõpetas ta Austini Texase ülikooli bakalaureusekraadiga. 1951. aastal lõpetas ta Chicago ülikooli õigusteaduste kooli ja asus seejärel Texase osariigis juristina tööle. 1961. aastal asus Clark tööle Ameerika Ühendriikide Justiitsministeeriumis. 1965. aasta jaanuaris sai ta asejustiitsministriks. 1966. aasta novembrist kuni 1969. aasta jaanuarini oli ta president Lyndon B. Johnsoni valitsuses justiitsminister. Justiitsministrina oli ta tuntud jõulise vastuseisus poolest surmanuhtlusele, kodanikuõiguste- ja vabaduste agressiivse toetajana ning konkurentsiõiguse edendajana. Pärast avalikust sektorist lahkumist juhtis Clark mitmeid progressiivseid aktsioone. Advokaadina oli ta Clark teiste seas Charles Taylori, Slobodan Miloševići, Saddam Husseini ja Karl Linnase õiguslik nõuandja või kaitsja. Clark seisis selle eest, et kõik tema kaitsealused saaksid hoolimata nende kuritegude tõsisusest teistega võrreldes kohtumõistmiseks võrdse võimaluse. Clark suri 2021. aasta aprillis 93-aastaselt. Ta oli Johnsoni valitsuse viimane elusolev liige. "Saddami advokaat kaitses ka Karl Linnast". delfi.ee 7.12.2005. Vaadatud 12.4.2021 "Ramsey Clark, attorney general who represented Saddam Hussein, dies at 93". The Guardian. 11.4.2021.
Halichondria panicea

Halichondria panicea on päriskäsnade sugukonda Halichondriidae kuuluv mereline käsn, levinud Põhja-Atlandi ja Vahemere rannikuvetes, ka Läänemere lõunaosas. Käsna välimus on väga varieeruv. Tavaliselt on avarannikute isendid lameda kuhiku kujulised veidi eenduvate augutaoliste avadega (osculae). Lainetuse eest varjatud merepiirkondades võib isend olla kuni 20 cm kõrge massiivne padi, mille läbimõõt võib olla kohati mitu meetrit, kuigi enamik isendeid ei saavuta selliseid mõõtmeid. Vahel ühendavad eri kolooniaid sillakesed. Rannikul ja madalas vees võib käsn olla rohelist värvi vetikatest sümbiontide tõttu. Varjus ja suuremates sügavustes on käsna värvus kreemikas. Halichondria panicea on iseloomuliku tugeva merevetikalõhnaga. Käsn elutseb tõusuveealas ja tema elupaiku on leitud enam kui 550 m sügavuselt. Lisaks Põhja-Atlandi ja Vahemere rannikuvetele on käsna leitud ka Uus-Meremaa Põhjasaare põhjarannikult. Liik on väga tolerantne eri elupaikade suhtes ja talub tugevat voolu ja lainetust ning kõrget soolsust. Kasvab ainult kivisel pinnal, selhulgas klibusel kivipinnal. Halichondria panicea on biofiltraator, kes toitub peamiselt fütoplanktonist. Olgugi et tegemist on levinud liigiga, pole tema paljunemisest kuigivõrd teada, kuid arvatakse, et loom on hermafrodiit ja et ovogenees toimub ühes terves populatsioonis kitsa ajavahemiku jooksul, kuigi on võimalikud ka erandid. Breadcrumb sponge (Halichondria (Halichondria) panicea). - The Marine Life Information Network
Radulomyces confluens

Radulomyces confluens on šampinjonilaadsete seltsi kuuluv liik seeni. Seen võib kasvada nii murdunud okas- kui lehtpuul. Radulomyces confluens andmebaasis eElurikkus.
Klaus Mann

Klaus Heinrich Thomas Mann (18. november 1906 München – 22. mai 1949 Cannes) oli saksa kirjanik, Thomas Manni vanim poeg. Kirjandusse tuli ta juba 19-aastaselt. Elas tormilist rändurielu. Mann oli avalikult homoseksuaalne, mis kajastus ka tema loomingus. Klaus Manni romaan "Vaga tants" (1925) oli üks esimesi avalikult homoseksuaalsust käsitlevaid romaane saksa kirjanduses. Klaus Mann oli tõsiseltvõetav kirjanik, kuid tema looming jäi isa loomingu varju. Sooritas 1949. aastal Cannes'is enesetapu. Tema õde Erika Mann (1905–1969) oli näitleja, kabareekunstnik, kirjanik ja toimetaja. "Der fromme Tanz" ('Vaga tants'), 1925 "Kind dieser Zeit" ('Selle aja laps'), autobiograafiline romaan, 1932 "Treffpunkt im Unendlichen" ('Kohtumispunkt lõpmatuses'), 1932 "Symphonie Pathétique" ('Pateetiline sümfoonia'), 1935 "Mephisto: Roman einer Karriere", 1936, (eesti keeles "Mefisto" 1986) "Der Vulkan" ('Vulkaan'), 1939 "The Turning Point" 1942, saksakeelne mitteidentne versioon "Der Wendepunkt" ('Pöördepunkt'), 1952
Suuremõisa

Suuremõisa on mitme koha nimi Eestis: Suuremõisa küla Saare maakonnas Muhu vallas Suuremõisa küla Hiiu maakonnas Hiiumaa vallas Suuremõisa küla Lääne maakonnas Vormsi vallas Suuremõisa linnaosa Saare maakonnas Kuressaare linnas Suuremõisa jõgi Suuremõisa laht Suuremõisa lahe kaitseala Suuremõisa mõis (täpsustusleht)
Kunstnik

Kunstnik on isik, kes tegeleb kunstide juurde kuuluva tegevusega ja võib-olla on selle ala professionaal .